Sliman azem d yiwen seg yimedyazen i yefkan azal ameqqran i usemres n uzamul abeɛda azamul ɣef yiles n yiɣersiwen. Am wakken neẓra yakan Sliman azem seg temẓi-s yella iḥemmel LA FONTAINE almi i as-fkan isem n  La FONTAINE n Leqbayel , seg tama-nniḍen amedyaz-a yekker-d deg yidurar n leqbayel gar cbaḥa d tzegzewt i kesben, ɣef waya ad t-naf icud mliḥ ɣer ugama abeɛda ɣer iɣersiwen am wakken neẓra daɣen yekker-d deg twacult i yettidiren s tfellaḥt ayen i t-yeǧǧan ad yessefru ɣef tlufa s usemres n yiɣersiwen.